Blaze7451/Wiki-th-20250601 huggingface dataset:
คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร

คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร (Aircraft Accident Investigation Committee of Thailand, ย่อ: AAIC) เป็นคณะกรรมการสอบสวนอุบัติเหตุของอากาศยานในประเทศไทย ในสังกัดสำนักมาตรฐานการบิน สำนักงานการบินพลเรือนแห่งประเทศไทย กระทรวงคมนาคม

**ดูเพิ่ม**
 เลาดาแอร์ เที่ยวบินที่ 004- วัน-ทู-โก แอร์ไลน์ เที่ยวบินที่ 269

**อ้างอิง**

**แหล่งข้อมูลอื่น**
 " คำสั่งกระทรวงคมนาคม ที่ ๓๗๕/๒๕๕๐ เรื่อง การสอบสวนอุบัติเหตของอากาศยาน." ( Archive) กฎกระทรวงก่อตั้งคณะกรรมการฯ ออกเมื่อวันที่ 5 พฤศจิกายน 2550
หมวดหมู่:กระทรวงคมนาคม
หมวดหมู่:การขนส่งในประเทศไทย
หมวดหมู่:การบินพลเรือน
กระทรวงการต่างประเทศสหรัฐ

กระทรวงการต่างประเทศสหรัฐ (United States Department of State) เป็นกระทรวงของรัฐบาลกลางสหรัฐ รับผิดชอบด้านกิจการและความสัมพันธ์ระหว่างประเทศของสหรัฐ กระทรวงดังกล่าวก่อตั้งขึ้นในปี ค.ศ. 1789 และเป็นกระทรวงแรกที่ก่อตั้งขึ้น
สำนักงานใหญ่ของกระทรวงฯ ตั้งอยู่ที่อาคารแฮร์รี เอส. ทรูแมน ที่อยู่ 2201 ถนนซี นอร์ธเวสต์ วอชิงตัน ดี.ซี. (NW) ไม่ไกลจากทำเนียบขาวนัก กระทรวงฯ จัดการคณะผู้แทนทางทูตสหรัฐในต่างประเทศ และรับผิดชอบต่อการนำนโยบายต่างประเทศและความพยายามทางการทูตของสหรัฐไปปฏิบัติ

เจ้ากระทรวงการต่างประเทศสหรัฐ เรียกว่า รัฐมนตรีว่าการกระทรวงการต่างประเทศ (Secretary of State) ซึ่งประธานาธิบดีเสนอชื่อให้วุฒิสภารับรองเป็นสมาชิกคณะรัฐมนตรี รัฐมนตรีว่าการกระทรวงการต่างประเทศสหรัฐคนปัจจุบัน คือ มาร์โก รูบิโอ รัฐมนตรีว่าการกระทรวงการต่างประเทศเป็นข้ารัฐการคณะรัฐมนตรีคนแรกในลำดับอาวุโส และในลำดับการสืบทอดตำแหน่งประธานาธิบดี

**คณะผู้บริหาร**
 รัฐมนตรีว่าการกระทรวงการต่างประเทศ (Secretary of State)- รัฐมนตรีช่วยว่าการกระทรวงการต่างประเทศ (Deputy Secretary of State)
** ผู้ช่วยรัฐมนตรีประจำกระทรวงการต่างประเทศฝ่ายกิจการการเมือง (Under Secretary of State for Political Affairs)
** ผู้ช่วยรัฐมนตรีประจำกระทรวงการต่างประเทศฝ่ายการจัดการ (Under Secretary of State for Management)
** ผู้ช่วยรัฐมนตรีประจำกระทรวงการต่างประเทศฝ่ายพัฒนาการเศรษฐกิจ พลังงาน และสิ่งแวดล้อม (Under Secretary of State for Economic Growth, Energy, and the Environment)
** ผู้ช่วยรัฐมนตรีประจำกระทรวงการต่างประเทศฝ่ายการทูตมหาชนและกิจการมหาชน (Under Secretary of State for Public Diplomacy and Public Affairs)
** ผู้ช่วยรัฐมนตรีประจำกระทรวงการต่างประเทศฝ่ายการควบคุมอาวุธและความมั่นคงระหว่างประเทศ (Under Secretary of State for Arms Control and International Security Affairs)
** ผู้ช่วยรัฐมนตรีประจำกระทรวงการต่างประเทศฝ่ายความมั่นคงพลเรือน ประชาธิปไตย และสิทธิมนุษยชน (Under Secretary of State for Civilian Security, Democracy, and Human Rights)

**อ้างอิง**

**แหล่งข้อมูลอื่น**
  United States Department of State เว็บไซต์อย่างเป็นทางการ 
หมวดหมู่:กระทรวงบริหารกลางสหรัฐ
ลำดับการสืบทอดตำแหน่งประธานาธิบดีสหรัฐ

ไฟล์:Lyndon B. Johnson taking the oath of office, November 1963.jpg|thumb|275px|ลินดอน บี. จอห์นสัน สาบานตนเข้ารับตำแหน่งประธานาธิบดีสหรัฐบนแอร์ฟอร์ซวัน หลังการลอบสังหารจอห์น เอฟ. เคนเนดี ในปี 1963
ลำดับการสืบทอดตำแหน่งประธานาธิบดีสหรัฐ (United States presidential line of succession) เป็นลำดับข้าราชการในรัฐบาลกลางที่จะเป็นหรือรักษาการแทนประธานาธิบดีสหรัฐ เมื่อประธานาธิบดีไม่อาจปฏิบัติหน้าที่ได้ ตาย ลาออก หรือถูกถอดจากตำแหน่งหน้าที่เมื่อมีการฟ้องให้ขับออกจากตำแหน่งและมีการพิพากษาลงโทษในภายหลัง
ลำดับการสืบทอดตำแหน่งประธานาธิบดีนี้มีระบุไว้ในรัฐธรรมนูญสหรัฐ และรัฐบัญญัติการสืบทอดตำแหน่งประธานาธิบดี ค.ศ. 1947 (Presidential Succession Act of 1947) ซึ่งมีการแก้ไขเพิ่มเติมในภายหลังเพื่อให้รวมตำแหน่งใหม่ในคณะรัฐมนตรีเข้าไว้ด้วย การสืบทอดนั้นเป็นไปตามลำดับดังนี้ คือ รองประธานาธิบดี, ประธานสภาผู้แทนราษฎร, ประธานวุฒิสภาชั่วคราว, และสมาชิกคณะรัฐมนตรีซึ่งปัจจุบันมี 15 คนในรัฐบาลของประธานาธิบดีโดนัลด์ ทรัมป์

**ลำดับปัจจุบัน**
นี่คือรายการลำดับการสืบทอดตำแหน่งประธานาธิบดีปัจจุบัน ที่ระบุในรัฐธรรมนูญสหรัฐและรัฐบัญญัติการสืบทอดตำแหน่งประธานาธิบดี ค.ศ. 1947 และที่แก้ไขเพิ่มเติมภายหลังเพื่อรวมตำแหน่งคณะรัฐมนตรีที่ตั้งใหม่

**อ้างอิง**
หมวดหมู่:รัฐบาลกลางสหรัฐ
หมวดหมู่:การเป็นประธานาธิบดีสหรัฐ
ซันดากัน

ซันดากัน (; j=saan1 daa2 gan1) มีชื่อเดิมว่า เอโลปูรา (Elopura) เป็นเมืองขนาดใหญ่เมืองหนึ่งของรัฐซาบะฮ์ ประเทศมาเลเซีย ตั้งอยู่ทางตะวันออกเฉียงเหนือของเกาะบอร์เนียว อดีตที่นี่เคยเป็นเมืองหลวงของบอร์เนียวเหนือก่อนหน้าโกตากีนาบาลู
ใน ค.ศ. 2010 เมืองนี้มีประชากรประมาณ 157,330 คน ในขณะที่ประชากรในพื้นที่เทศบาลโดยรวมมี 396,290 คน สำมะโน ค.ศ. 2020 ระบุประชากรในเขตเทศบาลเพิ่มขึ้นเป็น 439,050 คน

**อ้างอิง**

**แหล่งข้อมูลอื่น**
  สภาเทศบาลซันดากัน
หมวดหมู่:เมืองในรัฐซาบะฮ์
มีความสัมพันธ์กันไม่ได้หมายความว่าเป็นเหตุผลซึ่งกันและกัน

"มีความสัมพันธ์กันไม่ได้หมายความว่าเป็นเหตุผลซึ่งกันและกัน" (correlation does not imply causation cum hoc non propter hoc) เป็นวลีที่ใช้ในวงการวิทยาศาสตร์และสถิติเพื่อเน้นย้ำว่าการพบความสัมพันธ์ระหว่างตัวแปรสองตัวไม่จำเป็นจะต้องอนุมานได้ว่าตัวแปรสองตัวนั้นเป็นสาเหตุซึ่งกันและกัน
หมวดหมู่:การให้เหตุผล
หมวดหมู่:การคิดวิเคราะห์
หมวดหมู่:ความสมเหตุสมผล (สถิติ)
Home ความรัก ความสุข ความทรงจำ

Home ความรัก ความสุข ความทรงจำ (Home) เป็นภาพยนตร์ไทยแนววีรคติ และดรามา กำกับโดย ชูเกียรติ ศักดิ์วีระกุล และออกฉายในโรงภาพยนตร์ในวันที่ 19 เมษายน พ.ศ. 2555 ภาพยนตร์ทำรายได้ 16,264,951 บาท

**เนื้อเรื่องโดยย่อ**
คืนสุดท้ายก่อนจบจากโรงเรียน “เน” (จุฑาวุฒิ ภัทรกำพล) เลือกใช้วันสุดท้ายของชีวิต นักเรียน ม.6 เก็บทุกเรื่องราวความทรงจำลงบนภาพถ่าย จนกระทั่งเขาได้พบกับรุ่นน้อง ม.3 จอมกวน “บีม” (กิตติศักดิ์ ปฐมบูรณา) นักกีฬาบาสของโรงเรียน ที่ย่องมาขอภาพถ่ายสาวสวยในฝันที่ตัวเองแอบชอบจากเน มิตรภาพของทั้งสองที่เกิดขึ้นในค่ำคืนสุดท้ายก่อนจบการศึกษาในสถานที่ที่เป็นเสมือนบ้านหลังที่ 2 ของเด็กทุกคน กับบทสนทนาเรื่องราวต่างๆของช่วงชีวิตที่ผ่านมาในอดีต ทำให้มีอะไรบางอย่างที่เชื่อมถึงกันเกิดขึ้น
ในวันที่ “บัวจัน” (เพ็ญพักตร์ ศิริกุล) ต้องสูญเสียคนรักไปอย่างไม่มีวันกลับ ทุกสิ่งในบ้านเธอจึงต้องกลายเป็นผู้ดูแลทุกอย่าง รวมถึงความรักของหลาน 2 คน “เหว่า” (ณัฐพงษ์ อรุณเนตร์) กับ “ชมภู่” (ทิพปภา แซ่โง้ว) และกระดาษแผ่นเล็กๆที่สามีเขียนไว้ดูต่างหน้า กับความทรงจำดีๆที่ยังอยู่ คำสัญญาที่ให้กันไว้ว่าเราจะอยู่ด้วยกันจนแก่เฒ่า ยิ่งเสมือนเป็นสิ่งตอกย้ำตลอดเวลา บัวจันจะผ่านพ้นและลืมรักครั้งนี้ได้อย่างไร
ก่อนงานวิวาห์จะเริ่มต้นระหว่าง “เสี่ยเล้ง” (เรืองศักดิ์ ลอยชูศักดิ์) นักธุรกิจหนุ่มชาวใต้ และ “ปรียา” (ศิรพันธ์ วัฒนจินดา) ว่าที่เจ้าสาว ที่กลับมาจัดงานแต่งงานที่เชียงใหม่ โดยมีน้องชาย “เลี่ยม” (วิชญ์วิสิฐ หิรัญวงษ์กุล) และ “น้าอร” (พุทธชาด พงศ์สุชาติ) อาสาเป็นผู้จัดงานแต่งให้สมดังใจของเธอ แต่การกลับมาบ้านครั้งนี้ ทำให้ปรียาได้พบกับ “พี่เป๊ก” (สุพจน์ จันทร์เจริญ) อดีตคนรักครั้งแรกของเธอ ที่เขามาพร้อมกับการทวงถามสัญญาและความรู้สึกดีๆที่เคยมีให้กัน เมื่อความรัก ความทรงจำย้อนกลับมาอีกครั้ง ปรียาจะตัดสินใจเลือกรักและมีความสุขกับใครก่อนวันแต่งงานของเธอครั้งนี้

**นักแสดง**
 เน รับบทโดย จุฑาวุฒิ ภัทรกำพล- บีม รับบทโดย กิตติศักดิ์ ปฐมบูรณา- บัวจัน รับบทโดย เพ็ญพักตร์ ศิริกุล- ชมภู่ รับบทโดย ทิพปภา แซ่โง้ว- เหว่า รับบทโดย ณัฐพงษ์ อรุณเนตร์- เสี่ยเล้ง รับบทโดย เรืองศักดิ์ ลอยชูศักดิ์- ปรียา รับบทโดย ศิรพันธ์ วัฒนจินดา- เลี่ยม (มอส) รับบทโดย วิชญ์วิสิฐ หิรัญวงษ์กุล- น้าอร รับบทโดย พุทธชาด พงศ์สุชาติ- พี่เป๊ก รับบทโดย สุพจน์ จันทร์เจริญ

**งานสร้างภาพยนตร์**

**บทภาพยนตร์**
บทภาพยนตร์ของภาพยนตร์เขียนโดย ชูเกียรติ ศักดิ์วีระกุล และนวพล ธำรงรัตนฤทธิ์ โดยเขียนจากเค้าโครงเรื่องจริงของผู้เขียนส่วนหนึ่ง และเค้าโครงชีวิตจริงจากคนที่ผู้เขียนเจอ โดยผู้เขียนจะนำเค้าโครงที่ได้จดบันทึกไว้ จากนั้นก็ได้นำเค้าโครงส่วนหนึ่งมาเขียนเป็นบทภาพยนตร์

**การประชาสัมพันธ์**
การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนเมษายน หลังจากนั้นมีงานเปิดตัวภาพยนตร์ในวันที่ 11 เมษายน พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์

**รางวัล**

**แหล่งข้อมูลอื่น**
 ความรัก ความสุข ความทรงจำ

**อ้างอิง**
ฮโฮม ความรัก ความสุข ความทรงจำ
ฮโฮม ความรัก ความสุข ความทรงจำ
ฮโฮม ความรัก ความสุข ความทรงจำ
บิลลี กัน

บิลลี กัน (Billy Gunn) เกิด 1 พฤศจิกายน ค.ศ. 1963 นักมวยปล้ำอาชีพชาวอเมริกัน อดีตผู้ฝึกสอนนักมวยปล้ำWWE เป็นแชมป์อินเตอร์คอนติเนนทัล, แชมป์ฮาร์ดคอร์ WWE, ผู้ชนะคิงออฟเดอะริง 1999 และแชมป์แท็กทีม WWE เป็นแท็กทีมร่วมกับโรด ด็อกในนามเดอะนิวเอจเอาต์ลอวส์ และเป็นอดีตสมาชิกดี-เจเนอเรชันเอ็กซ์ และได้เข้าสู่ WWE Hall of Fame ประจำปี 2019 ในฐานะกลุ่ม DX

**แชมป์และรางวัล**
 All Elite Wrestling
** AEW World Trios Championship (1 time) – with Max Caster and Anthony Bowens - American Pro Wrestling Alliance
** APWA American Championship (1 time)- Bad Boys of Wrestling Federation
**BBFW Aruba Championship (1 time)
**BBFW Aruba Championship Tournament (2012)- International Wrestling Federation
** IWF Tag Team Championship (2 times) – with Brett Colt
*Freedom Pro Wrestling
**FPW Tag Team Championship (1 time) – with Road Dogg- Maryland Championship Wrestling
**MCW Rage Television Championship (1 time)
** MCW Tag Team Championship (1 time) – with B.G. James- New South Wrestling
** NSW Heavyweight Championship (1 time)- Pro Wrestling Illustrated
** Tag Team of the Year (1998) with Road Dogg
** Tag Team of the Year (2002) with Chuck
** Ranked #39 of the top 500 singles wrestlers in the PWI 500 in 1999
** Ranked #231 of the top 500 singles wrestlers of the "PWI Years" in 2003
** Ranked #43 of the top 100 tag teams of the "PWI Years" with Road Dogg in 2003- SmashMouth Pro Wrestling
** SPW World Heavyweight Championship (1 time)- TWA Powerhouse
** TWA Tag Team Championship (1 time) – with B.G. James
*Vanguard Championship Wrestling
**VCW Heavyweight Championship (1 time)- World Pro Wrestling
** WPW World Heavyweight Championship (1 time)- Wrestling Observer Newsletter
** Worst Worked Match of the Year (2006) TNA Reverse Battle Royal on TNA Impact!- WWE/World Wrestling Federation/Entertainment
** WWF Intercontinental Championship (1 time)
** WWF Hardcore Championship (2 times)
** WWE Tag Team Championship (1 time) – with Road Dogg
** WWF World Tag Team Championship (10 times) – with Bart Gunn (3), Road Dogg (5) and Chuck (2)
** King of the Ring (1999)
**Raw Bowl – with Bart Gunn
**WWE Hall of Fame (Class of 2019) - as a member of D-Generation X

**อ้างอิง**

**แหล่งข้อมูลอื่น**
 Billy Gunn
หมวดหมู่:นักมวยปล้ำอาชีพชาวอเมริกัน
หมวดหมู่:รายชื่อสมาชิกของดี-เจเนอเรชันเอ็กซ์‎
หมวดหมู่:รายชื่อสมาชิกของดิออธอริตี (มวยปล้ำอาชีพ)
หมวดหมู่:นักมวยปล้ำอาชีพจากรัฐฟลอริดา
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
สมณะทบวง

สมณะทบวง หรือ สมณสภา (Pontifical Council) คือหน่วยงานประเภทหนึ่งในสภาปกครองโรมัน มีขนาดเล็กกว่าสมณะกระทรวง มีหน้าที่ดูแลกิจการด้านสังคมภายในคริสตจักรโรมันคาทอลิก ประธาน (president) ของแต่ละสมณะทบวงมีสมณศักดิ์เป็นพระคาร์ดินัลหรืออัครมุขนายก
ปัจจุบันมีสมณะทบวงอยู่ทั้งสิ้น 12 สมณะทบวง ได้แก่- สมณะทบวงฆราวาส- สมณะทบวงการส่งเสริมคริสต์ศาสนจักรสัมพันธ์- สมณะทบวงครอบครัว- สมณะทบวงความยุติธรรมและสันติภาพ- สมณะทบวงกอร์อูนุม- สมณะทบวงการอภิบาลผู้ย้ายถิ่นและคนพเนจร- สมณะทบวงการอภิบาลผู้ทำงานด้านสุขภาพ- สมณะทบวงตัวบทกฎหมาย- สมณะทบวงศาสนสัมพันธ์- สมณะทบวงวัฒนธรรม- สมณะทบวงการสื่อสารสังคม- สมณะทบวงการส่งเสริมการประกาศพระวรสารใหม่

**อ้างอิง ==
คำบุพบท

คำบุพบท หรือ คำบุรพบท คือคำที่ใช้นำหน้าคำนาม คำสรรพนาม คำกริยา หรือคำวิเศษณ์ เพื่อบอกสถานภาพของคำเหล่านั้น หรือเพื่อแสดงความสัมพันธ์ระหว่างคำหรือประโยค

**ชื่อเรียก**
คำบุพบท (preposition) มีชื่อเรียกหลายชนิดในภาษาอื่นตามตำแหน่งของการวาง เช่น คำปัจฉิมบท (postposition) เนื่องจากวางไว้หลังคำที่ต้องการบอกสถานภาพ, คำอันตรบท (interposition) เนื่องจากถูกแทรกไว้ระหว่างกลางกลุ่มคำ (Melis 2003), ambiposition เป็นคำที่สามารถวางไว้หน้าหรือหลังคำที่ต้องการก็ได้ (Reindl 2001, Libert 2006), circumposition เป็นคำที่มีสองส่วน วางล้อมรอบหน้าและหลังคำที่ต้องการ เป็นต้น โดยนัยทั่วไป ทั้งหมดสามารถเรียกรวมกันว่า adposition

**อ้างอิง**
 Libert, Alan R. (2006) Ambipositions. LINCOM studies in language typology (No. 13). LINCOM. ISBN 3-89586-747-0.- Melis, Ludo. (2003) La préposition en français. Gap: Ophrys.- Reindl, Donald F. (2001) "Areal Effects on the Preservation and Genesis of Slavic Postpositions". In Lj. Šarić and D. F. Reindl On Prepositions (= Studia Slavica Oldenburgensia 8), pp. 85–100. Oldenburg: Carl-von-Ossietzky-Universitat Oldenburg.- ภาษิตา วิสารสุข. (2555) ภาษาไทย คนไทยต้อง พูด-อ่าน-เขียน เป็น. พิมพ์ครั้งที่ 1. กรุงเทพฯ : แพรธรรม. ISBN 978-616-7351-69-8
หมวดหมู่:ชนิดของคำ
หมวดหมู่:วากยสัมพันธ์
โอเดนเซ

โอเดนเซ (Odense, Da-Odense.ogg) เป็นเมืองที่มีขนาดใหญ่เป็นอันดับ 3 ของประเทศเดนมาร์ก มีประชากร 168,798 คน (1 มกราคม ค.ศ. 2012) เมืองตั้งอยู่ตอนกลางค่อนไปทางเหนือของเกาะฟึน เป็นหนึ่งในเมืองที่เก่าแก่ที่สุดของเดนมาร์ก ฉลองครบรอบ 1 พันปี เมื่อ ค.ศ. 1988

**อ้างอิง**
หมวดหมู่:เมืองในประเทศเดนมาร์ก
กาแลคซี เน็กซัส

กาแลคซี เน็กซัส (Galaxy Nexus; รหัสเครื่อง GT-I9250; ชื่อรหัส Maguro) เป็นสมาร์ตโฟนจอสัมผัสในระบบปฏิบัติการแอนดรอยด์ ผลิตร่วมกันระหว่างกูเกิลกับซัมซุง เป็นรุ่นที่ 3 ในตระกูลกูเกิล เน็กซัส กาแลคซี เน็กซัสใช้จอแสดงผล Super AMOLED และปรับปรุงกล้องถ่ายภาพให้ดีขึ้น มาพร้อมแอนดรอยด์รุ่น 4.0 ไอศกรีม แซนด์วิช ในบราซิล กาแลคซี เน็กซัสจะรู้จักในชื่อ กาแลคซี เอ็กซ์
กาแลคซี เน็กซัสถูกเปิดตัวในวันที่ 19 ตุลาคม ค.ศ. 2011 ในฮ่องกง และวางจำหน่ายในยุโรปเมื่อ 17 พฤศจิกายน ค.ศ. 2011 กาแลคซี เน็กซัสเป็นหนึ่งในสมาร์ตโฟนที่แนะนำโดย Android Open Source Project (AOSP) สำหรับการพัฒนาแอปพลิเคชันจากแอนดรอยด์โดยตรง
ในวันที่ 29 ตุลาคม ค.ศ. 2012 กูเกิล เพลย์ ก็ได้ยุติการจำหน่ายกาแลคซี เน็กซัส หลังมีกาเปิดตัวเน็กซัส 4

**อ้างอิง**

**แหล่งข้อมูลอื่น**
 กาแลคซี เน็กซัส-  Official announcement video
หมวดหมู่:แอนดรอยด์ (ระบบปฏิบัติการ)
หมวดหมู่:อุปกรณ์แอนดรอยด์
หมวดหมู่:กูเกิลเน็กซัส
หมวดหมู่:สมาร์ตโฟน
หมวดหมู่:โทรศัพท์มือถือซัมซุง
หมวดหมู่:ผลิตภัณฑ์ที่เปิดตัวในปี พ.ศ. 2554
ราชวงศ์เหลียว

ราชวงศ์เหลียว (Liao Dynasty; ชี่ตัน: Mos Jælud; มองโกล: Ляо Улс/Lyao Uls; p=Liáo Cháo) หรือเป็นที่รู้จักกันในชื่อ จักรวรรดิชี่ตัน (Khitan Empire; ชี่ตัน: Mos diau-d kitai huldʒi gur; มองโกล: Хятан (Khyatan) Гүрэн, Кидан (Kidan) Гүрэн; p=Qìdān Guó) เป็นชื่อจักรวรรดิหนึ่งในเอเชียตะวันออก มีอำนาจในมองโกเลีย ภาคตะวันออกไกลบางส่วนของรัสเซีย เกาหลีเหนือ และภาคเหนือของจีนส่วนในตั้งแต่ปี 907 ถึง 1125 จักรพรรดิเหลียวไท่จู่หรือเย่ว์ลู่ อาปาจี้ ข่านแห่งชาวชี่ตัน สถาปนาจักรวรรดินี้ขึ้นหลังจากราชวงศ์ถังของประเทศจีนล่มสลาย และไม่ช้าไม่นานหลังก่อตั้งขึ้น ราชวงศ์เหลียวก็เริ่มขยายดินแดน โดยจักรพรรดิเหลียวไท่จู่ทรงเอาชัยเหนือพวกพัลแฮเป็นผลสำเร็จ พระเจ้าแผ่นดินองค์ถัด ๆ มายังทรงได้สิบหกมณฑลของจีนไว้โดยใช้วิธียุแยงให้รัฐที่สามส่งการก่อกวนเข้ามา แล้วราชวงศ์เหลียวจึงคอยตีกิน ทำให้ราชวงศ์ถังอวสานลง และราชวงศ์โครยอแห่งเกาหลี กับราชวงศ์ซ่งแห่งจีน ตกเป็นเมืองออกของราชวงศ์เหลียวในที่สุด คำว่า "เหลียว" นี้ในภาษาจีนหมายความว่า ห่าง หรือไกล
จุดเด่นของราชวงศ์เหลียว คือ ความตึงเครียดระหว่างจารีตประเพณีทางสังคมและการเมืองแบบชี่ตันกับแบบจีนซึ่งนำไปสู่วิกฤติการณ์ทางการสืบสันตติวงศ์ เพราะพระเจ้าแผ่นดินเหลียวฝักใฝ่คติบุตรหัวปีเป็นใหญ่ตามแบบจีน แต่ผู้ลากมากดีชาวชี่ตันส่วนใหญ่นิยมประเพณีที่ให้ผู้แข็งแกร่งที่สุดสืบเชื้อสาย ความแตกต่างกันระหว่างจารีตประเพณีชี่ตันและจีนนี้ยังเป็นเหตุให้พระเจ้าไท่จู่แห่งราชวงศ์เหลียวทรงตั้งการปกครองสองแบบขนานกัน ภาคเหนือซึ่งเป็นอาณาเขตชี่ตันให้ปกครองตามประเพณีชี่ตัน ภาคใต้ซึ่งประชากรส่วนใหญ่ไม่ใช่ชี่ตันให้ปกครองตามประเพณีจีน ความแตกต่างทางสังคมแบบชี่ตันกับแบบจีนยังได้แก่ บทบาทของบุคคลแต่ละเพศและยุทธวิธี ชาวชี่ตันเห็นว่า บุคคลเสมอภาคกันไม่ว่าเพศใด ขณะที่ประเพณีทางวัฒนธรรมจีนถือว่า สตรีต้องอยู่ในโอวาทบุรุษ ฉะนั้น หญิงชี่ตันจึงเล่าเรียนการรบ ทั้งยังจัดการทรัพย์สินครัวเรือน และดำรงตำแหน่งทางทหาร ทั้งยังไม่มีการคลุมถุงชน ตลอดจนสตรีไม่จำต้องครองความบริสุทธิ์ทางเพศไว้จนถึงการสมรสครั้งแรก กับมีสิทธิที่จะหย่าและสมรสใหม่ด้วย
ในปี 1125 ชาวนฺหวี่เจินหรือชาวแมนจูจากราชวงศ์จิน จับกุมพระจักรพรรดิเหลียวเทียนจั้วแห่งเหลียวไว้ได้ และทำลายราชวงศ์เหลียวลงสิ้น แต่ชาวชี่ตันที่ยังเหลืออยู่มีเยลฺวี่ ต้าฉือเป็นผู้นำ พากันก่อตั้งราชวงศ์ใหม่เรียกว่า "เหลียวตะวันตก" ปกครองกันอยู่ในเอเชียกลางบางส่วนเป็นเวลายาวนานเกือบหนึ่งศตวรรษ ก่อนจะถูกทัพเจงกีส ข่านแห่งจักรวรรดิมองโกล เข้ายึดครอง แม้ความสำเร็จทางวัฒนธรรมที่เกี่ยวเนื่องกับราชวงศ์เหลียวจะสลักสำคัญ กับทั้งเครื่องปั้นและศิลปวัตถุอื่น ๆ ก็มีอยู่ในพิพิธภัณฑ์และสถานสะสมต่าง ๆ เป็นจำนวนมาก แต่สภาพที่แท้จริงและขอบข่ายของอิทธิพลที่วัฒนธรรมเหลียวมีต่อพัฒนาการในระยะหลัง ๆ เช่น ด้านศิลปะการแสดงและการสังคีตนั้น ยังเป็นที่ถกเถียงกันอย่างยิ่ง

**อ้างอิง**

**แหล่งข้อมูลอื่น**
  "Gilded Splendor" - Liao dynasty art at Asiasociety.org
หมวดหมู่:ราชวงศ์จีน
หมวดหมู่:รัฐสิ้นสภาพในประวัติศาสตร์จีน
หมวดหมู่:รัฐสิ้นสภาพในประเทศจีน
ฟึน

ฟึน (Fyn; Funen) เป็นเกาะที่มีพื้นที่ 2,984 กม² (1,152 ตร.กม.) เป็นเกาะใหญ่เป็นอันดับ 4 ของประเทศเดนมาร์ก รองจากเกาะกรีนแลนด์ เกาะเชลลันด์ และเกาะเวนด์ซึสเซล-ทือ เป็นเกาะที่ใหญ่เป็นอันดับ 163 ของโลก ตั้งอยู่ตอนกลางของประเทศ มีประชากร 454,358 คน (ค.ศ. 2010) มีเมืองใหญ่คือเมืองโอเดนเซ
หมวดหมู่:เกาะในประเทศเดนมาร์ก
อามอร์กอส

อามอร์กอส
อามอร์กอส (Αμοργός; Amorgós) เป็นเกาะที่อยู่ทางตะวันออกสุดของหมู่เกาะซิคละดีส ของประเทศกรีซ ตั้งอยู่ทางตอนใต้ของทะเลอีเจียน เป็นเกาะที่อยู่ใกล้กับโดเดคะนีสที่สุด เกาะมีพื้นที่ 126.346 กม² มีประชากร 1,973 คน (ค.ศ. 2011)
หมวดหมู่:เกาะในประเทศกรีซ
วังกาโย

วังกาโย (Huancayo) เป็นเมืองหลักของแคว้นฆูนิน ทางที่ราบสูงตอนกลางของประเทศเปรู บนฝั่งแม่น้ำมันตาโร เมืองอยู่สูงจากระดับน้ำทะเลปานกลาง 3,271 ม. มีประชากรระหว่าง 340,000 ถึง 380,000 คน เป็นเมืองใหญ่เป็นอันดับ 5 ของประเทศ เป็นศูนย์กลางการค้าและวัฒนธรรมของประเทศเปรูบริเวณเทือกเขาแอนดีส

**อ้างอิง**
หมวดหมู่:เมืองในประเทศเปรู
หอแขวนระฆังแห่งเบลเยียมและฝรั่งเศส

ไฟล์:Belfort Brugge.jpg|thumb|right|180px|หอแขวนระฆังแห่งบรูช
ไฟล์:Cathedral of our Lady 2 (Piotr Kuczynski).jpg|thumb|right|180px|อาสนวิหารแอนต์เวิร์ป
ไฟล์:The Cloth Hall, Ypres, Belgium.jpg|thumb|right|180px|หอผ้าแห่งอิพร์
ไฟล์:BelfortGent.jpg|thumb|right|180px|หอแขวนระฆังแห่งเกนต์
หอแขวนระฆังแห่งเบลเยียมและฝรั่งเศส (Beffrois de Belgique et de France; Belforten in België en Frankrijk) เป็นกลุ่มของหอแขวนระฆังอนุรักษ์จำนวน 56 แห่งที่ถูกขึ้นทะเบียนเป็นมรดกโลกโดยยูเนสโก อันเป็นการระลึกถึงการแสดงออกทางสถาปัตยกรรมเพื่อแสดงออกถึงการประกาศอิสรภาพของเมืองต่าง ๆ ในเคาน์ตีฟลานเดอส์ (County of Flanders) ในอดีต รวมทั้งอาณาเขตใกล้เคียงที่มีต่อระบบศักดินาและอิทธิพลของศาสนา อันเป็นแหล่งก่อกำเนิดถึงแนวคิดแบบประชาธิปไตยในท้องถิ่นอย่างกว้างขวางต่อประวัติศาสตร์มนุษยชาติ
ยูเนสโกได้ประกาศขึ้นทะเบียนหอแขวนระฆังจำนวน 32 แห่งในเขตฟลานเดอส์และวัลโลเนียในประเทศเบลเยียมในปี ค.ศ. 1999 และต่อมาในปี ค.ศ. 2005 ได้เพิ่มหอแขวนระฆังแห่งก็องบลู ในเขตวัลโลเนีย พร้อมกับหอแขวนระฆังอีก 23 แห่งจากแคว้นนอร์-ปาดกาแลและปีการ์ดีในประเทศฝรั่งเศส โดยให้ยกเว้นหอแขวนระฆังแห่งเทศบาลนครบรัสเซลส์ เนื่องจากได้ถูกขึ้นทะเบียนมรดกโลกรวมกับจัตุรัสกร็องปลัสไปก่อนแล้ว
นอกจากหอแขวนระฆังประจำเมืองต่าง ๆ แล้ว ยังรวมถึงตัวหอคอยที่ใช้ทำหน้าที่คล้ายคลึงกัน อาทิเช่น หอสังเกตการณ์หรือหอเตือนภัย ที่สร้างผนวกกับสิ่งก่อสร้างหลัก อาทิ หอคอยแห่งอาสนวิหารแม่พระแห่งแอนต์เวิร์ป หอคอยเซนต์รัมโบลส์แห่งเมเคอเลิน และโบสถ์เซนต์เล็นเนิดส์แห่งเซาต์เลว (จังหวัดเฟลมิชบราบันต์) นอกจากนั้นยังมีบางแห่งที่เป็นหอคอยที่ตั้งอยู่โดยปราศจากอาคารหลักอีกด้วย
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกในประเทศเบลเยียม‎
หมวดหมู่:หอแขวนระฆัง
รัฐซานตากรุซ

ซานตากรุซ (Santa Cruz) เป็นรัฐในประเทศอาร์เจนตินา ตั้งอยู่ในภูมิภาคปาตาโกเนียทางตอนใต้ของประเทศ มีชายแดนติดกับรัฐชูบุตทางทิศเหนือ ติดกับประเทศชิลีทางทิศตะวันตกและใต้ และติดกับชายฝั่งมหาสมุทรแอตแลนติกทางทิศตะวันออก รัฐซานตากรุซเป็นรัฐที่ใหญ่เป็นอันดับ 2 ของประเทศ รองจากรัฐบัวโนสไอเรส และเป็นรัฐที่มีความหนาแน่นของประชากรน้อยที่สุดบนผืนแผ่นดินใหญ่ของอาร์เจนตินา เมืองหลวงของรัฐคือเมืองริโอกาเยโกส

**อ้างอิง**
ซานตากรุซ
รังกากัว

รังกากัว
รังกากัว (Rancagua) เป็นเมืองและเทศบาลทางตอนกลางของประเทศชิลี เป็นเมืองหลวงของแคว้นโอฮิกกินส์ ห่างจากเมืองหลวงของประเทศ กรุงซานตีอาโกไปทางทิศใต้ราว 87 กม. (54 ไมล์) ชื่อแรกของเมืองใช้ชื่อว่า ซานตากรุซเดเตรียนา จากข้อมูลประชากรปี ค.ศ. 2002 มีประชากร 214,344 คน เมืองมีธุรกิจหลากหลาย ตั้งแต่การทำเหมือง การท่องเที่ยว การเกษตร ป่าไม้ ผลิตภัณฑ์อาหาร และการบริการ

**อ้างอิง**
หมวดหมู่:เมืองในประเทศชิลี
ป้อมปราการของโวบ็อง

หมู่ป้อมปราการของโวบ็อง (Réseau des sites majeurs de Vauban) ประกอบด้วยหมู่อาคารและป้อมปราการ 12 แห่ง ตามแนวชายแดนฝั่งตะวันตก เหนือ และตะวันออกของฝรั่งเศส ภายใต้การออกแบบของเซบัสเตียง เลอ แพร็สทร์ เดอ โวบ็อง และถูกขึ้นทะเบียนเป็นมรดกโลกในปีค.ศ. 2008 โดยยูเนสโก

**สมุดภาพ**
หมวดหมู่:แหล่งมรดกโลกทางวัฒนธรรม
หมวดหมู่:สถานที่ท่องเที่ยวในแคว้นอากีแตน
วังโต

วังโต หรือ วังแห่งโต (Palais du Tau) ตั้งอยู่ที่เมืองแร็งส์ ประเทศฝรั่งเศส เคยเป็นวังของอัครมุขนายกแห่งแร็งส์ และเคยใช้เป็นที่เปลี่ยนฉลองพระองค์พระมหากษัตริย์ฝรั่งเศสก่อนที่จะเข้าพิธีราชาภิเษก ณ  มหาวิหารแร็งส์ หลังจากเสร็จพิธี จะมีงานจัดงานพระราชทานเลี้ยงภายหลังพิธีอีกด้วย โดยตามบันทึกมีงานพระราชทานเลี้ยงครั้งแรกในปีค.ศ. 990 และสุดท้ายปีค.ศ. 1825
ตัวพระราชวังเป็นที่ตั้งของพิพิธภัณฑ์ศิลป์ (Musée de l'Œuvre) ตั้งแต่ปีค.ศ. 1972 จัดแสดงเครื่องพรมโบราณ รูปปั้น หีบสักการะ และเครื่องทรงประกอบพิธีราชาภิเษกของกษัตริย์ฝรั่งเศสในอดีต
วังแห่งโตพร้อมกับอาสนวิหารแร็งส์และมหาวิหารแซ็ง-เรมีได้ขึ้นทะเบียนเป็นมรดกโลก โดยองค์การยูเนสโก เมื่อ ค.ศ. 1991 โดยมีนักท่องเที่ยวปีละประมาณ 100,000 คน

**อ้างอิง**

**แหล่งข้อมูลอื่น**
 Palais du Tau website- UNESCO website- World Heritage website- Reims tourism
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในแร็งส์
หมวดหมู่:วังและพระราชวังในประเทศฝรั่งเศส
ปลัสสตานิสลัส

ปลัสสตานิสลัส (Place Stanislas) หรือเรียกอย่างลำลองว่า ปลัสสตาน เป็นจัตุรัสตั้งอยู่ในเมืองน็องซี ประเทศฝรั่งเศส ซึ่งได้ขึ้นทะเบียนเป็นมรดกโลกในปี ค.ศ. 1983 โดยองค์การยูเนสโก ซึ่งรวมไปถึงปลัสเดอลากาเรียร์ (Place de la Carrière) ปลัสดาลีย็องส์ (Place d'Alliance) อาคาร และสิ่งก่อสร้างรายรอบ 
จัตุรัสมีความยาว 125 เมตร กว้าง 106 เมตร ปูด้วยหินสีอ่อน และมีหินสีเข้มปูสลับ 2 เส้น ทแยงมุม โดยรายรอบมีอาคารที่สร้างด้วยสถาปัตยกรรมในแบบที่สวยงามและกลมกลืนกัน ประกอบด้วย- ศาลาว่าการเมืองน็องซี (ออแตลเดอวีล) ทางทิศใต้- โรงอุปรากร (พระราชวังบิชอปในอดีต) และกร็องตอแตล (ออแตลเดอลาแรนในอดีต) ทางทิศตะวันออก- พิพิธภัณฑ์วิจิตรศิลป์ ทางทิศตะวันตก- ทางทิศตะวันเหนือเป็นอาคารขนาดเล็ก เพื่อประโยชน์ทางการสงคราม (ระยะยิงปืนใหญ่ระหว่างป้อม)

**ประวัติ**
ภายหลังจาก
สงครามสืบราชบัลลังก์โปแลนด์ ในปี ค.ศ. 1737 เมืองน็องซีเป็นเมืองหลวงของแคว้นลอแรนเหนือ ได้ถูกถวายให้สตานิสวัฟ แลชต์ชินสกี อดีตกษัตริย์แห่งโปแลนด์ และพ่อตาของพระเจ้าหลุยส์ที่ 15 แห่งฝรั่งเศส ซึ่งที่ผ่านมาตัวเมืองได้ถูกทำนุบำรุงอย่างดีโดยดยุคแห่งลอแรนคนก่อน แต่ถูกสงครามทำลายลงหลายครั้ง ทำให้สตานิสวัฟว่าจ้างสถาปนิกชั้นเยี่ยมหลายคน เพื่อมีหน้าที่ออกแบบเมืองใหม่อย่างสวยงาม โดยจตุรัสถูกออกแบบให้เป็นตัวเชื่อมระหว่างเมืองเก่าที่สร้างตั้งแต่สมัยยุคกลาง กับเมืองใหม่ที่สร้างในศตวรรษที่ 13 ในสมัยชาร์ลที่ 3 ดยุคแห่งลอแรน โดยจัตุรัสยังเป็นจัตุรัสเพื่อเป็นเกียรติแห่งพระเจ้าหลุยส์ที่ 15 แห่งฝรั่งเศส โดยสร้างเชื่อมต่ออาคารสองหลัง คือ ศาลาว่าการ (ออแตลเดอวีล) ซึ่งในปัจจุบันอยู่ตรงกลางจัตุรัส กับศาลารัฐบาล (ออแตลดูว์กูแวร์นม็อง) โดยสองอาคารหันหน้าเข้าหากัน ด้วยแบบที่สง่างาม สมมาตร และสวยงามที่สุดแห่งหนึ่งในยุโรปสมัยนั้น
จัตุรัสและอาคารรายรอบ ออกแบบโดยสถาปนิกหลวง แอมานุแอล เอเร เดอ กอร์นี (1705-1763) โดยเริ่มการก่อสร้างราวเดือนมีนาคม ค.ศ. 1752 เสร็จสิ้นราวพฤศจิกายน ค.ศ. 1755 โดยมีพระราชานุเสาวร๊ย์สพระเจ้าหลุยส์ที่ 15 แห่งฝรั่งเศส ทำด้วยสำริด ตั้งอยู่กลางจัตุรัส จนกระทั่งถูกย้ายออกช่วงยุคปฏิวัติฝรั่งเศส โดยเปลี่ยนนามเป็น "ปลัสดูว์เปิปล์" (จัตุรัสแห่งประชาชน) และต่อมา "ปลัสนาปอเลอง" (จัตุรัสนโปเลียน) 
ในปี ค.ศ. 1831 ได้มีการหล่ออนุสาวรีย์ของสตานิสวัฟ แลชต์ชินสกี ทำจากสำริด ตั้งกลางจัตุรัส โดยได้เปลี่ยนชื่อจัตุรัสมาเป็น "ปลัสสตานิสลัส" ณ ปัจจุบัน  
หมวดหมู่:จัตุรัสในประเทศฝรั่งเศส
หมวดหมู่:สิ่งก่อสร้างในจังหวัดเมอร์เตมอแซล
จำนวนที่ต้องใช้เพื่อการรักษา

จำนวนที่ต้องใช้เพื่อการรักษา (Number needed to treat; NNT) เป็นค่าทางวิทยาการระบาดใช้สำหรับประเมินประสิทธิผลของการให้การรักษาทางการแพทย์ เช่น การใช้ยารักษาโรค โดยเป็นค่าเฉลี่ยของจำนวนของผู้ป่วยที่จำเป็นจะต้องได้รับการรักษาด้วยวิธีนั้นๆ ที่มากพอจะทำให้เห็นผลลัพธ์ รักษาสำเร็จเพิ่มขึ้น 1 ครั้ง มีนิยามคือเป็นส่วนกลับของค่าลดความเสี่ยงสัมบูรณ์ (absolute risk reduction) นิยามไว้ตั้งแต่ ค.ศ. 1988 ค่า NNT ในอุดมคติคือ 1 หมายความว่าทุกคนที่ได้รับการรักษาด้วยวิธีนี้ จะได้ผลลัพท์ดีกว่าวิธีควบคุมทุกคน หากค่า NNT ยิ่งสูง แสดงว่าการรักษาวิธีนั้นๆ มีประสิทธิภาพต่ำ กล่าวคือ ต้องรักษาไปหลายๆ คน จึงจะเห็นผล

**การนำไปใช้**
ค่า NNT มีความสำคัญทางเภสัชเศรษฐศาสตร์ หากผลลัพธ์ที่ป้องกันได้มีความรุนแรงมาก (เช่น เสียชีวิต หรือหัวใจวาย) แม้ยาที่มีค่า NNT สูง ก็อาจถูกบ่งชี้ให้ใช้ได้ แต่ถ้าผลลัพธ์ที่ป้องกันได้ไม่ได้มีความรุนแรงมาก ผู้ออกประกันอาจปฏิเสธที่จะสนับสนุนการใช้ยาที่มีค่า NNT สูง

**อ้างอิง**
หมวดหมู่:เภสัชวิทยา
หมวดหมู่:วิทยาการระบาด
จักรพรรดิคาร์ลที่ 7 แห่งจักรวรรดิโรมันอันศักดิ์สิทธิ์

จักรพรรดิคาร์ลที่ 7 (6 สิงหาคม ค.ศ. 1697 – 20 มกราคม ค.ศ. 1745) เป็นเจ้าชายผู้คัดเลือก แห่งบาวาเรีย ตั้งแต่ปี ค.ศ. 1726 และจักรพรรดิโรมันอันศักดิ์สิทธิ์ ตั้งแต่ 24 มกราคม ค.ศ. 1742 จนกระทั่งสวรรคต พระองค์เป็นจักรพรรดิพระองค์แรกแรกที่ไม่ได้มาจากราชวงศ์ฮาพส์บวร์ค และกลายเป็นจักรพรรดิพระองค์เดียวที่ไม่ได้มาจากราชวงศ์ฮาพส์บวร์ค ในกว่าสามศตวรรษของจักรวรรดิเยอรมัน นับตั้งแต่ปี 1440 และสิ้นสุดของจักรวรรดิในปี 1806

**อ้างอิง**

**แหล่งข้อมูลอื่น**
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์โบฮีเมีย
หมวดหมู่:ดยุกแห่งบาวาเรีย
หมวดหมู่:ผู้คัดเลือกแห่งบาวาเรีย
หมวดหมู่:ราชวงศ์วิทเทิลส์บัค
หมวดหมู่:บุคคลจากบรัสเซลส์
โบราณสถานโรมันและโรมาเนสก์ที่อาร์ล

โบราณสถานโรมันและโรมาเนสก์ที่อาร์ล (Arles, monuments romains et romans) เป็นแหล่งโบราณสถานโรมันโบราณที่ขึ้นทะเบียนเป็นแหล่งมรดกโลก ในปีค.ศ. 1981 โดยองค์การยูเนสโก ตั้งอยู่ที่เมืองอาร์ล จังหวัดบุช-ดูว์-โรน ประเทศฝรั่งเศส 
อาร์ลเป็นอีกหนึ่งตัวอย่างที่ดีของการปรับตัวของในสมัยเมืองโบราณกับความเจริญในยุคกลาง ประกอบด้วยอนุสาวรีย์แบบโรมัน โดยมีทวิอัฒจันทร์ โรงละคร และทางเดินใต้ดิน (กริปโตปอร์ตีกุส) ซึ่งมีอายุตั้งแต่ 100 ปีก่อนคริสตกาล และในต่อมาราวคริสต์ศตวรรษที่ 4 อาร์ลก็ได้เข้ามาสู่ยุคทองในสมัยที่สอง โดยมีโรงอาบน้ำแบบคอนสแตนตินและสุสานโบราณอาลิสก็อง ต่อมาในยุคคริสต์ศตวรรษที่ 11 และ 12 ก็ได้กลายมาเป็นเมืองที่น่าสนใจเมืองหนึ่งในเขตเมดิเตอร์เรเนียน โดยมีการก่อสร้างโบสถ์แซ็ง-ทรอฟีม พร้อมกับหอระฆัง ภายในเขตกำแพงเมือง ซึ่งถือเป็นสิ่งก่อสร้างแบบโรมาเนสก์ที่สำคัญของพรอว็องส์  
เขตอนุรักษ์มีพื้นที่ประมาณ 65 เฮกตาร์ ประกอบด้วยสิ่งก่อสร้างต่าง ๆ ดังนี้- ทวิอัฒจันทร์แห่งอาร์ล (Arènes d'Arles)- โรงละครโรมัน (Roman Theatre)- ทางเดินใต้ดิน (Cryptoporticus) และจัตุรัสโรมัน (Forum)- โรงอาบน้ำแห่งคอนสแตนติน (Thermae)- กำแพงเมืองโบราณและลานฝึกทหาร (Castrum)- สุสานโบราณ (Alyscamps)- โบสถ์แซ็ง-ทรอฟีม (Church of Saint-Trophime)- มุขครึ่งวงกลม (Exedra)

**อ้างอิง**
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:สถาปัตยกรรมโรมันในประเทศฝรั่งเศส
หมวดหมู่:โบราณสถานในประเทศฝรั่งเศส
หมวดหมู่:สิ่งก่อสร้างแบบโรมัน
โรงละครโรมันแห่งออร็องฌ์

โรงละครแห่งออร็องฌ์ (Ancient Theatre of Orange, Théâtre antique d'Orange) เป็นโรงละครโรมันที่ตั้งอยู่ที่เมืองออร็องฌ์ทางตะวันออกเฉียงใต้ของประเทศฝรั่งเศส สร้างราวช่วงต้นคริสต์ศตวรรษที่ 1 ซึ่งในปัจจุบันอยู่ภายใต้การดูแลของเทศบาลเมืองออร็องฌ์ และใช้เป็นที่จัดงานอุปรากรช่วงฤดูร้อนประจำปี (Chorégies d'Orange)อีกด้วย
ตัวโรงละครจัดเป็นโรงละครโรมันที่ยังอยู่ในสภาพดีที่สุดแห่งหนึ่งของโลก ที่รอดพ้นจากยุคจักรวรรดิโรมันล่มสลาย ยุคกลาง และยุคสงครามศาสนา และในปีค.ศ. 1981 องค์การยูเนสโก ได้ประกาศให้โรงละครเป็นมรดกโลกร่วมกับประตูชัยแห่งออร็องฌ์ 

**แกลอรี่**

**อ้างอิง**
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:อนุสาวรีย์ในประเทศฝรั่งเศส
หมวดหมู่:สถาปัตยกรรมโรมันในประเทศฝรั่งเศส
หมวดหมู่:โบราณสถานในประเทศฝรั่งเศส
หมวดหมู่:สิ่งก่อสร้างแบบโรมัน
หมวดหมู่:อนุสาวรีย์โรมัน
เวชพันธุศาสตร์

Geneticist working with a pedigree
เวชพันธุศาสตร์ (medical genetics) เป็นการแพทย์เฉพาะทางอย่างหนึ่ง มุ่งวินิจฉัยและให้การดูแลโรคพันธุกรรม ต่างจาก มนุษยพันธุศาสตร์ (human genetics) ตรงที่ human genetics จะศึกษาพันธุศาสตร์เกี่ยวกับมนุษย์ทั้งหมดโดยอาจเกี่ยวหรือไม่เกี่ยวกับโรคก็ได้

หมวดหมู่:การแพทย์เฉพาะทาง
วิกิพีเดีย:เสนอบทความคุณภาพ/พันธุศาสตร์

=== พันธุศาสตร์**
พันธุศาสตร์ ถูกเสนอเมื่อ 2 มีนาคม พ.ศ. 2556 และจะได้รับการพิจารณาภายในวันที่ 16 มีนาคม พ.ศ. 2556
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 30 มีนาคม พ.ศ. 2556
 เสนอชื่อโดย MuanN (พูดคุย)
 บทความต้นฉบับเป็นบทความคัดสรร แต่บทความภาษาไทยเพียงแค่แปลเขามา ไม่กล้าเสนอเป็นบทความคัดสรร เลยเสนอแค่ขอเป็นบทความคุณภาพครับ --MuanN (พูดคุย) 19:18, 2 มีนาคม 2556 (ICT)
สนับสนุน 
#  จริงๆ ถ้าจะเสนอบทความคัดสรร ถ้าสร้างบทความพวกลิงก์แดง คำยาก ๆ เรื่องเฉพาะทาง ให้มากที่สุด  ก็น่าจะเสนอเป็นบทความคัดสรรได้แล้ว --Sry85 (พูดคุย) 23:15, 6 มีนาคม 2556 (ICT)
#  เนื้อหามีความครบถ้วน สมบูรณ์ --Panyatham  15:48, 15 มีนาคม 2556 (ICT)
#
คัดค้าน
#
#
เสนอแนะการปรับปรุง
#
วูฟบอย

วูฟบอย (늑대소년; A Werewolf Boy) เป็นภาพยนตร์เกาหลีใต้แนวโรแมนติกแฟนตาซี ซึ่งสาวสวย (พัก โบยอง) ได้รับการส่งตัวไปที่บ้านชนบทเนื่องด้วยสุขภาพของเธอ ซึ่งเธอได้ตีสนิทและพยายามสอนความเป็นคนเมืองให้แก่เด็กที่ดุร้ายคนหนึ่ง (ซง จุง-กี) ที่เธอได้พบตรงพื้นดิน แต่อสูรร้ายในตัวเขายังคงอยู่ ซึ่งรอคอยการปลดปล่อยออกมา
ผู้กำกับโจ ซุงฮี ได้เขียนสคริปต์ขึ้นเป็นครั้งแรกที่วิทยาลัยศิลปะภาพยนตร์เกาหลี และสคริปต์ดังกล่าวได้เขียนใหม่หลายรอบก่อนที่จะเป็นเรื่องราวดังปัจจุบัน นี้เป็นผลงานเปิดตัวในเชิงพาณิชย์ครั้งแรกของโจ เขาเคยกำกับภาพยนตร์ศิลป์ก่อนหน้านี้เรื่อง เอ็นออฟแอนิมอล และภาพยนตร์สั้นเรื่อง ดอนท์สเตปเอาท์ออฟเดอะเฮาส์ 
วูฟบอย ได้รับการจัดฉายรอบปฐมทัศน์ใน "คอนเทมโพรารีเวิลด์ซินีมา" ซึ่งเป็นส่วนหนึ่งของเทศกาลภาพยนตร์นานาชาติโทรอนโต 2012  หลังจากนั้นได้จัดฉายที่เทศกาลภาพยนตร์นานาชาติปูซานก่อนที่จะได้รับการเปิดตัวตามโรงภาพยนตร์ต่าง ๆ ณ วันที่ 31 ตุลาคม ค.ศ. 2012  ภาพยนตร์ชุดนี้ได้รับการไต่อันดับบ็อกซ์ออฟฟิศขึ้นอย่างรวดเร็วส่งผลให้กลายเป็นภาพยนตร์เกาหลีแนวประโลมโลกที่ประสบความสำเร็จสูงสุดตลอดกาล

**เนื้อเรื่องย่อ**

**นักแสดงนำ**
 ซง จุง-กี รับบทเป็น ชอลซู- พัก โบยอง รับบทเป็น ซุนอีวัยเด็ก / อึนจู  

**การตอบรับ**
ภายหลังจากการเปิดตัวที่อันดับหนึ่งบ็อกซ์ออฟฟิศเกาหลีด้วยจำนวนผู้เข้าชมที่กว่า 100,000 คน วูฟบอย ได้ทำลายสถิติยอดผู้ชมกว่า 1 ล้านรายหลังจากนั้นเพียงห้าวัน 2 ล้านรายหลังจากนั้นเก้าวัน และ 3.6 ล้านรายในช่วงระยะเวลาสิบสองวัน ไม่เพียงเท่านี้ ยอดผู้ชมยังคงสูงอย่างน่าทึ่งในเดือนพฤศจิกายน ที่ซึ่งถือว่าเป็นช่วงชะลอตัวสำหรับฤดูกาลชมภาพยนตร์ในประเทศเกาหลี แต่ภาพยนตร์ชุดนี้กลับประสบความสำเร็จซึ่งเป็นความสำเร็จที่หาได้ยากสำหรับภาพยนตร์แนวประโลมโลก
ภาพยนตร์ดังกล่าวยังประสบความสำเร็จอย่างยาวนานเมื่อได้รับการเปิดตัวที่จีนไทเปในวันที่ 28 ธันวาคม ค.ศ. 2012 ทำรายได้เบ็ดเสร็จที่ 4 ล้านดอลลาร์ไต้หวันใหม่ (138,000 ดอลลาร์สหรัฐ) และติดอันดับบ็อกซ์ออฟฟิศที่ไทเปภายหลังจาก 17 วันของการเปิดตัว

**หนังสือ**
ฉบับนิยายได้รับการตีพิมพ์ ณ วันที่ 31 ตุลาคม ค.ศ. 2012 ซึ่งตรงกับวันเปิดตัวของภาพยนตร์

**รางวัลและการเสนอชื่อ**
โคฟราฟิล์มอะวอร์ด 2013 (สมาคมผู้สื่อข่าวภาพยนตร์เกาหลี)- รางวัลดิสคัฟเวอรี - โจ ซุงฮี
รางวัลภาพยนตร์เอเชีย 2013 - ได้รับการเสนอชื่อ - ออกแบบเครื่องแต่งกายยอดเยี่ยม - กวัก จุงแอ

**อ้างอิง**

**แหล่งข้อมูลอื่น**
  (USA version)- A Werewolf Boy- A Werewolf Boy- A Werewolf Boy- A Werewolf Boy
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์เกาหลีใต้
หมวดหมู่:ภาพยนตร์ภาษาเกาหลี
หมวดหมู่:ภาพยนตร์รัก
หมวดหมู่:ภาพยนตร์ไซไฟ
โซฮี

อัน โซ-ฮี (Ahn So-Hee; เกิด 27 มิถุนายน ค.ศ. 1992) หรือชื่อในการแสดงว่า โซฮี (Sohee) เป็นนักร้องและนักแสดงชาวเกาหลีใต้ มีชื่อเสียงจากการเป็นสมาชิกของวันเดอร์เกิลส์ สังกัดเจวายพีเอนเตอร์เทนเมนต์

**ประวัติ**
โซฮีเกิดวันที่ 27 มิถุนายน พ.ศ. 2535 สำเร็จมัธยมศึกษาตอนปลายจากโรงเรียนมัธยมศึกษาตอนปลายหญิงล้วนชังมุน (Changmun's All Girls High School) ในระหว่างเรียนได้ทำงานเป็นนางแบบนิตยสารหลายฉบับ และนางแบบโฆษณาเครื่องสำอางหลายยี่ห้อ รวมถึงลังโคม (Lancome)
ขณะที่อายุได้ 12 ปี โซฮีประกวดความสามารถ และได้รับเลือกเป็นนักแสดงฝึกหัดของค่ายเจวายพี ใช้เวลาฝึกสองปีจึงได้รับการเปิดตัวเป็นสมาชิกวงวันเดอร์เกิลส์เมื่อ พ.ศ. 2550 โดยมีตำแหน่งเป็นผู้เต้นหลักและเป็นผู้ร้องหลัก  โซฮีนับเป็นสมาชิกที่อ่อนวัยที่สุดของวง กระทั่งมีการเพิ่มฮเยริมซึ่งอายุน้อยกว่ากันไม่กี่เดือนเข้ามา
ต่อมาในต้น พ.ศ. 2551 โซฮีได้งานการแสดงเป็นครั้งแรก โดยได้แสดงภาพยนตร์ชื่อ เฮลแคตส์ (Hellcats) แต่ระหว่างแสดงได้ประสบอุบัติเหตุจนเอ็นเข่าฉีก จึงพักทั้งงานแสดงและงานดนตรีไปหนึ่งเดือน ภายหลังโซฮีได้แสดงในละครโทรทัศน์อีกจำนวนหนึ่ง รวมถึงซิตคอมเรื่อง เฮียร์ฮีคัมส์ (Here He Comes) และภาพยนตร์เรื่อง เดอะวันเดอร์เกิลส์มูวี (The Wonder Girls Movie) ซึ่งฉายในสหรัฐอเมริกา
ในการทำงานกับวงวันเดอร์เกิลส์นั้น โซฮีมีบทบาทต่อการประพันธ์ดนตรีของวง โดยเยอึนเพื่อนร่วมวงระบุว่า ได้แรงบันดาลใจในการแต่งเพลงบางเพลง เช่น "จีเอ็นโอ" (GNO) มาจากโซฮี นอกเหนือจากงานดนตรีกับวงวันเดอร์เกิลส์แล้ว โซฮีได้งานกับกลุ่มดนตรีกลุ่มอื่นด้วย เช่น ใน พ.ศ. 2554 ร้องเพลง "แฮนส์อัป" (Hands Up) กับทูพีเอ็ม และมีการเปิดเผยว่า โซฮีช่วยเรียบเรียงทำนองเพลงนี้ด้วย
ในปีปลายปี พ.ศ. 2556 โซฮีตัดสินใจไม่ต่อสัญญากับเจวายพีเอนเตอร์เทนเมนต์ โดยเธอกล่าวว่าเธออยากมุ่งเน้นทางด้านงานแสดงมากกว่า

**ผลงาน**

**เพลง**

**ภาพยนตร์**

**ละครโทรทัศน์**

**มิวสิกวิดีโอ**

**อ้างอิง**

**แหล่งข้อมูลอื่น**
 3014842- ssoheean
หมวดหมู่:สมาชิกของวันเดอร์เกิลส์
หมวดหมู่:นางแบบเกาหลีใต้
หมวดหมู่:บุคคลจากโซล
หมวดหมู่:พุทธศาสนิกชนชาวเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักร้องป็อปหญิงชาวเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:นักร้องจากโซล
หมวดหมู่:นักแสดงหญิงจากโซล
มะละกา (เมือง)

มะละกา หรือ เมอลากา (Melaka) เป็นเมืองเอกของรัฐมะละกา ประเทศมาเลเซีย ในอดีตที่นี่เป็นเมืองท่าสำคัญที่เติบโตจนกลายเป็นศูนย์กลางทางเศรษฐกิจ เนื่องจากเป็นเส้นทางเดินเรือค้าขายระหว่างชาติตะวันตกและตะวันออก ต่อมามะละกาได้ตกเป็นอาณานิคมของชาติตะวันตกทั้งโปรตุเกส, เนเธอร์แลนด์ และอังกฤษ อาคารในมะละกาจึงมีลักษณะของสถาปัตยกรรมที่ผสมผสานระหว่างศิลปกรรมท้องถิ่นกับเจ้าอาณานิคมนั้น ๆ ซึ่งในปัจจุบันได้กลายมาเป็นแหล่งท่องเที่ยวที่น่าสนใจ 
เมื่อวันที่ 7 กรกฎาคม ค.ศ. 2008 มะละกาและจอร์จทาวน์ถูกขึ้นทะเบียนเป็นมรดกโลกอย่างเป็นทางการ เนื่องจากมีภูมิสถาปัตยกรรมและวัฒนธรรมที่ไม่ซ้ำใครทั้งในตะวันออกกลางและเอเชียตะวันออกเฉียงใต้

**อ้างอิง**

**แหล่งข้อมูลอื่น**
  Malacca Tourist Attraction
หมวดหมู่:เมืองหลวงของรัฐในประเทศมาเลเซีย
หมวดหมู่:รัฐมะละกา
หมวดหมู่:แหล่งมรดกโลกในประเทศมาเลเซีย
เทศบาลเมืองล้อมแรด

เทศบาลเมืองล้อมแรด เป็นองค์กรปกครองส่วนท้องถิ่นประเภทเทศบาลเมือง ในอำเภอเถิน จังหวัดลำปาง มีพื้นที่ 43 ตารางกิโลเมตร ครอบคลุมพื้นที่ตำบลล้อมแรดทั้งตำบล และมีประชากรในปี พ.ศ. 2560 จำนวน 14,772 คน
แรกเริ่มจัดตั้งขึ้นในนาม "สุขาภิบาลตำบลล้อมแรด" ในปี พ.ศ. 2498 และเปลี่ยนแปลงฐานะจากสุขาภิบาลเป็นเทศบาลตำบลตามพระราชบัญญัติ พ.ศ. 2542 หลังจากนั้นได้มีการยกฐานะเป็นเทศบาลเมืองล้อมแรด ในปี พ.ศ. 2558 นับเป็นเทศบาลเมืองที่ไม่ได้อยู่ในท้องที่อำเภอเมืองแห่งเดียวของจังหวัดลำปาง

**ที่ตั้งและอาณาเขต**
เมืองล้อมแรดตั้งอยู่ริมแม่น้ำวังในอำเภอเถิน จังหวัดลำปาง ครอบคลุมพื้นที่ทั้งหมดของตำบลล้อมแรด อยู่ห่างจากตัวเมืองลำปางประมาณ 90 กิโลเมตร อยู่ห่างจากกรุงเทพมหานครตามถนนพหลโยธินเป็นระยะทางประมาณ 514 กิโลเมตร มีอาณาเขตติดต่อกับตำบลข้างเคียง ดังนี้- ทิศเหนือ ติดต่อตำบลแม่ถอด ตำบลแม่ปะ อำเภอเถิน จังหวัดลำปาง- ทิศใต้ ติดต่อเทศบาลตำบลเถินบุรี อำเภอเถิน จังหวัดลำปาง- ทิศตะวันออก ติดต่อเทศบาลตำบลแม่มอก ตำบลแม่ปะ อำเภอเถิน จังหวัดลำปาง- ทิศตะวันตก ติดต่อตำบลนาโป่ง เทศบาลตำบลเถินบุรี อำเภอเถิน จังหวัดลำปาง

**การแบ่งเขตการปกครอง**
เทศบาลเมืองล้อมแรดแบ่งเขตการปกครองออกเป็น 14 หมู่บ้าน ได้แก่
# หมู่ที่ 1 บ้านอุมลอง
# หมู่ที่ 2 บ้านเวียง
# หมู่ที่ 3 บ้านท่านาง
# หมู่ที่ 4 บ้านล้อมแรด
# หมู่ที่ 5 บ้านเหล่า
# หมู่ที่ 6 บ้านหนองบัว
# หมู่ที่ 7 บ้านดอนไชย
# หมู่ที่ 8 บ้านหนองเตา
# หมู่ที่ 9 บ้านท่าเมล์
# หมู่ที่ 10 บ้านสบคือ
# หมู่ที่ 11 บ้านเด่นแก้ว
# หมู่ที่ 12 บ้านหนองเชียงราน
# หมู่ที่ 13 บ้านดอนทราย
# หมู่ที่ 14 บ้านแพะหลวง

**อ้างอิง**

**แหล่งข้อมูลอื่น**
  เทศบาลเมืองล้อมแรด date=2013-09-26 
ล้อมแรด
ล้อมแรด
พื้นที่พักพิงชั่วคราวบ้านแม่หละ

พื้นที่พักพิงชั่วคราวผู้หนีภัยการสู้รบ บ้านแม่หละ ก่อตั้งขึ้นในปี 2527 อยู่ในอำเภอท่าสองยาง จังหวัดตาก ในเขตทิวเขาดอยมอนกุจู ปัจจุบันให้ที่อยู่แก่ผู้ลี้ภัย 50,000 คน ซึ่งมีเพิ่มทุกสัปดาห์จากประเทศพม่า พื้นที่พักพิงแห่งนี้เป็นค่ายผู้ลี้ภัยสำหรับชาวพม่าแห่งใหญ่ที่สุดในประเทศไทย ผู้ลี้ภัยกว่า 90% มีเชื้อสายกะเหรี่ยง
เดิมพื้นที่พักพิงชั่วคราวบ้านแม่หละตั้งขึ้นหลังฐานทัพสหภาพแห่งชาติกะเหรี่ยง (เคเอ็นยู) แตก ที่หมู่บ้านแม่หละของไทยตรงพรมแดนในปี 2527 โดยมีประชากร 1,100 คน ไม่นานหลังจากนั้น พื้นที่พักพิงฯ ถูกย้ายไปยังจุดอันเป็นที่ตั้งของโซนซีในปัจจุบัน เนื่องจากความกังวลด้านความมั่นคง หลังมาเนอปลอว์แตกในเดือนมกราคม 2538 พื้นที่พักพิงฯ จำนวนหนึ่งถูกโจมตีในการตีโฉบฉวยข้ามพรมแดน และทางการไทยเริ่มรวบรวมพื้นที่พักพิงเพื่อเพิ่มความมั่นคง พื้นที่พักพิงที่บ้านแม่หละได้รับการกำหนดเป็นพื้นที่พักพิงหลักในพื้นที่
ในเดือนเมษายน 2538 พื้นที่พักพิงฯ เพิ่มขนาดจากที่รองรับได้ 6,969 คน เป็น 13,195 คน ในปีต่อมา ค่ายเพิ่มขนาดเป็นสองเท่าอีก เป็น 26,629 คน เนื่องจากผู้ลี้ภัยที่สูญหายไประหว่างการย้ายที่ตั้งกลับมายังพื้นที่พักพิงฯ
พื้นที่พักพิงฯ ถูกมองว่าเป็นศูนย์กลางการศึกษาสำหรับผู้ลี้ภัย ฉะนั้น ประชากรปัจจุบันจึงมีนักเรียนหลายพันคนที่มาศึกษาในพื้นที่พักพิงฯ ด้วย บ้างมาจากค่ายผู้ลี้ภัยอื่น แต่ส่วนใหญ่มาจากพม่า นักเรียนเหล่านี้ได้รับการลงทะเบียนเป็นผู้อยู่อาศัยชั่วคราว
พื้นที่พักพิงฯ ถูกโจมตีในปี 2540 โดยกำลังกองกำลังกะเหรี่ยงประชาธิปไตยฝ่ายพุทธ (ดีเคบีเอ) ที่ได้รับการสนับสนุนจากหน่วยกองทัพพม่า ไม่มีการรุกล้ำอีกหลังจากนั้น แต่กระสุนปืนครกตกในส่วน เอ5 ในเดือนมีนาคม 2541 ทุกฤดูแล้ง พื้นที่นี้ค่อนข้างตึงเครียดกับความมั่นคงของพื้นที่พักพิงฯ  มีการขู่จะโจมตีด้วยอาวุธหรือความพยายามเผาพื้นที่พักพิงฯ
พื้นที่รัฐกะเหรี่ยงที่ตั้งอยู่ตรงข้ามพื้นที่พักพิงฯ นั้นอยู่ห่างไกล โดยไม่มีนิคมขนาดใหญ่หรือโครงสร้างพื้นฐาน กองทัพปลดปล่อยแห่งชาติกะเหรี่ยง (เคเอ็นแอลเอ) ยังมีกองบัญชาการกองพลน้อยที่ 7 อยู่ใกล้เคียง และมีกองรักษาด่านจำนวนมากของกองทัพพม่าและกองกำลังกะเหรี่ยงประชาธิปไตยฝ่ายพุทธอยู่ในพื้นที่ 

**อ้างอิง**
แม่หละ
หมวดหมู่:สิ่งก่อสร้างในอำเภอท่าสองยาง
แม่หละ
หมวดหมู่:ก่อตั้งในปี พ.ศ. 2527
หมวดหมู่:ชาวกะเหรี่ยง
เฟอร์บี

เฟอร์บี เป็นของเล่นหุ่นยนต์อิเล็กทรอนิกส์ รูปร่างหน้าตาเหมือนแฮมสเตอร์หรือสิ่งมีชีวิตคล้ายนกฮูก ซึ่งผ่านช่วงการเป็นของเล่น "ที่ต้องมี" หลังการเปิดตัวในฤดูวันหยุดปี 2541 โดยมีการขายต่อเนื่องถึงปี 2543 เฟอร์บีขายได้กว่า 40 ล้านตัวระหว่างการผลิตครั้งแรกสามปี โดยขายได้ 1.8 ล้านตัวในปี 2541 และ 14 ล้านตัวในปี 2542 ความสามารถในการพูดของมันถูกแปลเป็น 24 ภาษา
เฟอร์บีเป็นความพยายามที่ประสบความสำเร็จครั้งแรกในการผลิตและขายหุ่นยนต์ที่มีเป้าหมายในบ้าน เฟอร์บีที่เพิ่งซื้อจะเริ่มพูดภาษาเฟอร์บี (Furbish) ทั้งหมด ซึ่งเป็นภาษาเฉพาะที่เฟอร์บีทุกตัวใช้ แต่ถูกตั้งโปรแกรมให้เริ่มใช้คำและวลีภาษาอังกฤษแทนภาษาเฟอร์บีเมื่อเวลาผ่านไป กระบวนการนี้ตั้งใจให้เหมือนกระบวนการเรียนภาษาอังกฤษ ในปี 2548 มีการเปิดตัวเฟอร์บีใหม่ โดยมีการจดจำเสียงและการเคลื่อนไหวใบหน้าที่ซับซ้อนขึ้น ตลอดจนการเปลี่ยนแปลงและพัฒนาหลายอย่าง อิโมโต-โทรนิกเฟอร์บี (Emoto-Tronic Furbies) ยังขายต่อมาถึงปลายปี 2550 เมื่อของเล่นเหล่านี้หายากอย่างยิ่ง เฟอร์บีรุ่นที่ปรับแล้วมีขายในเดือนกันยายน 2555 สำหรับฤดูวันหยุด

**อ้างอิง**
หมวดหมู่:ของเล่น
หมวดหมู่:หุ่นยนต์เพื่อความบันเทิง
หมวดหมู่:ยี่ห้อตุ๊กตา
หมวดหมู่:ผลิตภัณฑ์ที่ออกในปี พ.ศ. 2541
หมวดหมู่:บุคคลจากคณะครุศาสตร์ จุฬาลงกรณ์มหาวิทยาลัย

ครุศาสตร์
หมวดหมู่:คณะครุศาสตร์ จุฬาลงกรณ์มหาวิทยาลัย
บัตเตอร์เวิร์ท

บัตเตอร์เวิร์ท (Butterworth) หรือชื่อภาษาฮกเกี้ยนว่า ปักไห่ (北海 "ทะเลทางเหนือ") เป็นเมืองท่าเมืองหนึ่งของรัฐปีนัง ประเทศมาเลเซีย ซึ่งตั้งอยู่บนฝั่งส่วนแผ่นดินเซอเบอรังเปอไร (เดิมเรียก พรอวินซ์เวลส์ลีย์) ตรงข้ามกับเมืองจอร์จทาวน์ มีประชากร 107,591 คน
เมืองนี้ก่อตั้งขึ้นช่วยศตวรรษที่ 19 ถูกเรียกเป็นภาษามลายูว่า บากัน แปลว่า "ท่าเรือ" ส่วนชื่อ บัตเตอร์เวิร์ท ถูกตั้งตามชื่อของวิลเลียม จอห์น บัตเตอร์เวิร์ท อดีตผู้ปกครองอาณานิคมช่องแคบ
จากที่นี่สามารถเดินทางต่อไปยังจอร์จทาวน์บนเกาะปีนังได้โดยการเดินทางด้วยเรือปีนังเฟอร์รีเซอร์วิซ หรือทางบกด้วยการนั่งรถยนต์ข้ามสะพานปีนัง และจากสถานีรถไฟบัตเตอร์เวิร์ทก็สามารถเดินทางต่อไปยังกัวลาลัมเปอร์ หรือกรุงเทพมหานครได้

**อ้างอิง**
หมวดหมู่:เมืองในรัฐปีนัง
ไอดอลเกาหลีใต้

ไอดอล (rr=Aidol) หรือ ไอดอลเกาหลีใต้ หรือ เคป็อปไอดอล (K-pop idol) เป็นบุคคลซึ่งผ่านการแสดงความสามารถบนเวทีมีทั้งศิลปินเดี่ยว เกิร์ลกรุปและบอยแบนด์ เช่น แบล็กพิงก์, บีทีเอส จัดขึ้นโดยบริษัทบันเทิงหาผู้มีความสามารถ เช่น บิกฮิตมิวสิก เอสเอ็มเอนเตอร์เทนเมนต์ วายจีเอนเตอร์เทนเมนต์ และเจวายพีเอนเตอร์เทนเมนต์ และค่ายอื่นๆ อีกมากมาย แล้วเข้ารับการฝึกด้วยระบบ "เสมือนอยู่ในโรงงาน" เพื่อให้เป็นผู้มีชื่อเสียงในแวดวงบันเทิง เช่น นักร้อง, นักแสดง
หนังสือพิมพ์ เดอะแวนคูเวอร์ออบเซิร์ฟเวอร์ (The Vancouver Observer) ระบุว่า ไอดอลเกาหลีใต้ตามแบบฉบับต้องมีลักษณะสามประการ คือ เยาว์วัยจนเหลือเชื่อ (incredibly young), ดูดี (good looking) และสามารถส่งเสียงให้เกินจริงได้ (able to carry a melodramatic note)
ผู้เชี่ยวชาญเรื่องวัฒนธรรมร่วมสมัยของเกาหลี วิเคราะห์ว่า การที่วงการเคป็อปได้สร้างนักร้องให้เป็นไอดอล ทำให้ต้องเน้นที่ภาพลักษณ์มากกว่าผลงานเพลง และจากเหตุนี้ทำให้หลายวงมีความขัดแย้งและชิงดีชิงเด่นกันเองระหว่างสมาชิก หากมีคนใดคนหนึ่งโดดเด่นกว่าคนอื่น ทำให้ต้นสังกัดบางบริษัทต้องเฉลี่ยรายได้ให้เท่าเทียมกัน 

**อ้างอิง**

**ดูเพิ่ม**
 ไอดอลญี่ปุ่น- เน็ตไอดอล
Idol
01
หมวดหมู่:ดาราไอดอล
ไอดอลญี่ปุ่น

ไฟล์:Shinozaki Ai, Japanese gravure idol 3.jpg|200px|right|thumb|ไอ ชิโนซากิ ตัวอย่างไอดอลประเภทกราวียัวร์ไอดอล (gravure idol)
ไฟล์:Momoiro Clover Z LIVE 1.png|thumb|โมโมอิโระโคลเวอร์แซด กลุ่มไอดอลหญิงที่ก่อตั้งเมื่อ พ.ศ. 2551
ไอดอลญี่ปุ่น (Japanese idol) หรือมักเรียกเพียง ไอดอล (aidoru) เป็นบุคคลในวงการบันเทิงตามวัฒนธรรมญี่ปุ่น โดยมักมีอายุตั้งแต่สิบปีจนถึงยี่สิบปีต้น ๆ และมีรูปโฉมน่ารักดังที่เรียก "คาวาอี" (kawaii) บุคคลเหล่านี้มักปรากฏในสื่อมวลชนแขนงต่าง ๆ เช่น การดนตรี การแสดง การเป็นแบบให้แก่นิตยสารหรือสินค้า และการโทรทัศน์ (เรียกบทบาทอย่างหลังนี้ว่า "ทาเลนต์") โดยการปรากฏตัวดังกล่าวมักกินระยะเวลาตั้งแต่เพียงไม่กี่เดือนไปจนถึงสองสามปี แล้วจะถูกแทนที่ด้วยไอดอลหน้าใหม่ แต่ก็มีไอดอลจำนวนหนึ่งที่สามารถคงความนิยมไว้ได้ยาวนานกว่านั้น
ค่ายเพลงต่าง ๆ ใช้คำว่า "ไอดอล" ในเชิงพาณิชย์ โดยเปิดรับสมัครไอดอลจากบุคคลที่ไม่มีประสบการณ์ในวงการบันเทิง หรือมีประสบการณ์ดังกล่าวน้อย เพื่อใช้ภาพลักษณ์ความเป็นเยาวชนเป็นจุดขาย มากกว่าทักษะในการขับร้อง
เนื่องจากไอดอลมาพร้อมกับภาพลักษณ์อันใสซื่อบริสุทธิ์ตามวัฒนธรรมญี่ปุ่น เพื่อรักษาความนิยม ไอดอลจึงไม่สามารถประพฤติตนไปในทางที่ขัดต่อภาพลักษณ์ดังกล่าวได้ เช่น มีความรักเชิงชู้สาวไม่ได้ หรือต้องแสดงออกว่าไม่จัดเจนในทางรักใคร่หรือทางเพศ อย่างไรก็ดี สื่อมวลชนญี่ปุ่นเองมักตีแผ่ข่าวคราวเกี่ยวกับไอดอลกับคู่รักฉันชู้สาว บางคราวก็มีภาพแอบถ่ายไอดอลแสดงความรักใคร่กับคู่รัก เช่น จุมพิตกัน หรือเดินจูงมือกัน แนบมาด้วย ถ้าองค์กรตัวแทนของไอดอลที่ตกเป็นข่าวไม่สามารถชี้แจงแถลงไขข้อกล่าวหาให้กระจ่างได้ ไอดอลผู้นั้นจะประสบความหายนะในหน้าที่การงานอย่างรวดเร็ว
นักดนตรีร็อกส่วนใหญ่ในวัฒนธรรมญี่ปุ่นมักแสดงกิริยาก้าวร้าวหรือหัวขบถ เพื่อต่อต้านการตีตราไอดอลไว้กับภาพลักษณ์ดังกล่าว

**ดูเพิ่ม**
 ไอดอลเกาหลี- เน็ตไอดอล- เอวีไอดอล

**อ้างอิง**

**แหล่งข้อมูลอื่น**
หมวดหมู่:ไอดอลญี่ปุ่น
หมวดหมู่:เกิร์ลกรุปญี่ปุ่น
หมวดหมู่:เกิร์ลกรุป
มะละกา (แก้ความกำกวม)

มะละกา อาจหมายถึง- รัฐมะละกา ในประเทศมาเลเซีย
** เมืองมะละกา ในรัฐมะละกา- ช่องแคบมะละกา- รัฐสุลต่านมะละกา อดีตรัฐอิสระ ปัจจุบันเป็นส่วนหนึ่งของประเทศมาเลเซีย
เอวีไอดอล

เอวีไอดอล (AV idol; AV ย่อมาจาก adult video) หรือในภาษาญี่ปุ่นเรียก นักแสดงเอวี (Ēbui Joyū; AV actress) เป็นไอดอลญี่ปุ่นซึ่งทำงานในวงการภาพยนตร์สำหรับผู้ใหญ่ มีทั้งที่เป็นนักแสดงและเป็นนางแบบแล้วแต่ประเภทภาพยนตร์ซึ่งมีตั้งแต่ที่ไอดอลเพียงนุ่งน้อยห่มน้อยแล้วเดินไปมา จนถึงไอดอลประกอบกิจกรรมทางเพศอย่างถึงพริกถึงขิง
นับแต่อุตสาหกรรมภาพยนตร์สำหรับผู้ใหญ่ญี่ปุ่นขึ้นสู่ความรุ่งโรจน์เมื่อต้นคริสต์ทศวรรษที่ 1980 เป็นต้นมา มีเอวีไอดอลเปิดตัวปีละหลายร้อยคน แต่ละคนมีผลงานภาพยนตร์ปีละห้าถึงสิบเรื่อง และโดยเฉลี่ยแล้วส่วนใหญ่มีอายุการทำงานเพียงหนึ่งปี แต่ก็มีเอวีไอดอลบางคนสามารถคงความนิยมไว้เป็นเวลายาวนานกว่านั้น ไอดอลเหล่านี้มักเป็นประเภทซึ่งเป็นที่จดจำของสาธารณชน หรือมีบทบาทสำคัญในวงอุตสาหกรรมโดยประการอื่น

**อ้างอิง**

**แหล่งข้อมูลอื่น**
 เอวีไอดอล
หมวดหมู่:นักแสดงหนังโป๊หญิงชาวญี่ปุ่น
หมวดหมู่:ปลาฉลามยุคก่อนประวัติศาสตร์

หมวดหมู่:ปลากระดูกอ่อนยุคก่อนประวัติศาสตร์
หมวดหมู่:ปลาฉลามที่สูญพันธุ์ไปแล้ว
หมวดหมู่:สัตว์มีแกนสันหลังที่สูญพันธุ์ไปแล้ว

หมวดหมู่:สัตว์มีแกนสันหลัง
หมวดหมู่:สัตว์ที่สูญพันธุ์ไปแล้ว
เพลย์โอเค

300px
Playok หรือรู้จักอีกชื่อหนึ่งว่า Kurnik เป็นเว็บไซต์เล่นเกมกระดานและเกมไพ่ออนไลน์กับผู้อื่นแบบ real-time เว็บไซต์นี้สร้างขึ้นใน พ.ศ. 2544 โดย Marek Futrega เริ่มแรกถูกสร้างในเฉพาะเว็บไซต์ภาษาโปแลนด์ ในต้น พ.ศ. 2548 เว็บไซต์นี้มีเกมกระดานและเกมไพ่มากกว่า 30 เกม และมีรูปแบบภาษา 33 ภาษา รูปแบบเกมยังคงพัฒนาโดย Futrega เรื่อยมา
Playok เป็นเว็บไซต์เล่นเกมกระดานออนไลน์ซึ่งเป็นที่นิยมมากที่สุดในประเทศโปแลนด์ ตั้งแต่วันที่ 7 ตุลาคม พ.ศ. 2547 ทุกกฏของเกมในเว็บไซต์ Kurnik อยู่ภายใต้สัญญาอนุญาตครีเอทีฟคอมมอนส์แบบแสดงที่มาและไม่ใช้เพื่อการค้า
งานวิจัยของ gemiusTraffic ได้สำรวจพบว่าในเดือนธันวาคม พ.ศ. 2547 มีผู้เข้าเยี่ยมชมเว็บแตกต่างกันทั้งหมดถึง 1.2 ล้านคน รุ่นภาษาโปแลนด์มีผู้ใช้งานลงทะเบียนถึง 100,000 คน และในเดือนมกราคม พ.ศ. 2550 อเล็กซาได้จัดอันดับให้ Playok เป็นเว็บที่มีผู้เข้าชมมากที่สุดเป็นอันดับประมาณที่ 1,200
ในปี 2556 เวบ Playok ภาษาไทยมี 8 เกม ดังนี้- หมากรุกไทย- หมากฮอสไทย- หมากล้อม- โอเทลโล่- โกโมคุ- หมากรุกญี่ปุ่น- หมากรุกจีน- หมากรุกสากล
ในปี 2556 เวบ Playok ภาษาอังกฤษ มีเกม ดังนี้
เกมกระดาน- chess(หมากรุกสากล)- checkers(หมากฮอสสากล)- draughts- go(หมากล้อม)- gomoku- reversi- backgammon- morris- shogi(หมากรุกญี่ปุ่น)- xiagqi(หมากรุกจีน)
เกมไพ่- 3-5-8- barbu-king- bridge- canasta- durak- euchre- gin rummy- hearts- oh hell!- pinochle- skat- spades
เกมอื่น ๆ- blogpoly- dice- dominoes- lineballs- ludo- mahjong

**อ้างอิง**

**แหล่งข้อมูลอื่น**
  PlayOK-  Kurnik.pl - เว็บไซต์ในประเทศโปแลนด์
หมวดหมู่:เว็บไซต์
กร็องดีล (สทราซบูร์)

กร็องดีล (Grande Île) แปลตามความหมายอย่างลำลองว่า "เกาะใหญ่" เป็นสถานที่สำคัญทางประวัติศาสตร์ตั้งอยู่ในเมืองสทราซบูร์ ประเทศฝรั่งเศส มีลักษณะเป็นเกาะกลางแม่น้ำอีล ซึ่งได้ขึ้นทะเบียนเป็นมรดกโลกในปี ค.ศ. 1988 โดยองค์การยูเนสโก โดยมีความสำคัญในฐานะที่เป็นแบบอย่างของย่านเมืองเก่าสมัยยุคกลาง โดยบนเกาะยังเป็นที่ตั้งของมหาวิหารสทราซบูร์ซึ่งเป็นอาสนวิหารที่สูงเป็นอันดับที่ 4 ของโลก และยังเป็นตัวอย่างที่วิจิตรของสถาปัตยกรรมกอทิกของช่วงคริสต์ศตวรรษที่ 15 รวมทั้งยังเป็นที่ตั้งของโบสถ์เก่าอีก 4 แห่ง ได้แก่ โบสถ์แซ็ง-ตอมา, โบสถ์แซ็ง-ปีแยร์-เลอ-วีเยอ, โบสถ์แซ็ง-ปีแยร์-เลอ-เฌิน และโบสถ์แซ็งเตเตียน
เพื่อเป็นการเฉลิมฉลองการขึ้นทะเบียนเป็นมรดกโลก ทางการได้มีการปักหมุดทองเหลืองจำนวน 22 หมุดบนสะพานที่ใช้ข้ามมายังเกาะเพื่อเป็นที่ระลึกอีกด้วย


**อ้างอิง**
หมวดหมู่:แหล่งมรดกโลกในประเทศฝรั่งเศส
หมวดหมู่:เกาะในประเทศฝรั่งเศส
หมวดหมู่:สทราซบูร์
เส้นทางซานเตียโกเดกอมโปสเตลาในประเทศฝรั่งเศส

เส้นทางซานเตียโกเดกอมโปสเตลาในประเทศฝรั่งเศส (Chemins de Compostelle en France; Routes of Santiago de Compostela in France) เป็นเส้นทางแห่งการจาริกแสวงบุญตามเส้นทางเซนต์เจมส์ที่ผ่านในฝรั่งเศส มีจุดมุ่งหมายสุดท้ายที่อาสนวิหารแห่งเมืองซานเตียโกเดกอมโปสเตลา ประเทศสเปน ซึ่งเชื่อกันว่าเป็นสถานที่ที่บรรจุอัฐิของพระอัครสาวกนักบุญเจมส์ใหญ่ โดยแบ่งเป็นเส้นทางทั้งหมด 7 สายย่อย ตามเส้นทางประกอบไปด้วยสถานที่สำคัญทางประวัติศาสตร์กว่า 71 แห่งรอบประเทศฝรั่งเศส โดยได้รับการขึ้นทะเบียนเป็นแหล่งมรดกโลกโดยองค์การยูเนสโกเมื่อปี ค.ศ. 1998 
แผนที่แสดงเส้นทางแสวงบุญทั้ง 4 สายในประเทศฝรั่งเศส

**โบราณสถานที่ได้ขึ้นทะเบียนร่วม**

**อ้างอิง และบรรณานุกรม**
 Denise Péricard-Méa et Louis Mollaret, Chemins de Compostelle et Patrimoine mondial, Éd. La Louve, Cahors, 2010 (ISBN 978-2-916488-34-9)

**ดูเพิ่ม**
 มรดกโลกของทวีปยุโรป - นักบุญเจมส์ใหญ่ 
หมวดหมู่:แหล่งมรดกโลกในประเทศฝรั่งเศส
ศีขรภูมิ

ศีขรภูมิ สี-ขอ-ระ-พูม อาจหมายถึง- อำเภอศีขรภูมิ จังหวัดสุรินทร์- ปราสาทศีขรภูมิ หรือ ปราสาทระแงง- สถานีรถไฟศีขรภูมิ
มนุษยพันธุศาสตร์

A karyotype of a human male, showing 46 chromosomes including XY sex chromosomes.
มนุษยพันธุศาสตร์เป็นสาขาย่อยของพันธุศาสตร์ที่ศึกษาการถ่ายทอดลักษณะทางพันธุกรรมในมนุษย์ มีเนื้อหาครอบคลุมและทับซ้อนสาขาวิชาอื่นๆ เช่น พันธุศาสตร์คลาสสิก เซลล์พันธุศาสตร์ อณูพันธุศาสตร์ พันธุศาสตร์ชีวเคมี จีโนมิกส์ พันธุศาสตร์ประชากร พันธุศาสตร์การเจริญ พันธุศาสตร์คลินิก และการให้คำปรึกษาทางพันธุกรรม
หมวดหมู่:มนุษยพันธุศาสตร์
หมวดหมู่:มนุษย์
หมวดหมู่:พันธุศาสตร์
ปงแซ็ง-เบเนแซ

ปงแซ็ง-เบเนแซ (Pont Saint-Bénézet) หรืออีกชื่อหนี่งว่า ปงดาวีญง (Pont d'Avignon) เป็นสะพานที่ก่อสร้างในสมัยยุคกลาง ตั้งอยู่ในเมืองอาวีญง ประเทศฝรั่งเศส ตัวสะพานตัดผ่านแม่น้ำโรน ข้ามจากฝั่งเมืองไปยังฝั่งขวาของแม่น้ำ โดยมีความยาวทั้งสิ้นประมาณ 900 เมตร ก่อสร้างระหว่างปี ค.ศ. 1171 ถึง ค.ศ. 1185 โดยต่อมาตัวสะพานได้พังลงบางส่วน และถูกสร้างขึ้นใหม่เนื่องจากอุทกภัยหลายครั้งในช่วงหลายร้อยปีที่ผ่านมา โดยครั้งใหญ่ที่สุดในปีค.ศ. 1669 อุทกภัยครั้งใหญ่ได้ทำลายสะพานเกือบทั้งหมด โดยเสาฐานของสะพานเหลือเพียง 4 เสาจากทั้งหมด 22 เสาแต่เดิม  และได้ถูกทิ้งร้างลงถึงปัจจุบัน
ฐานสะพานมีลักษณะเป็นทรงรูปไข่ ซึ่งเป็นนวัตกรรมที่ทำให้สะพานสามารถมีช่วงยาวได้ถึง 35 เมตร ในแต่ละช่วง ซึ่งถือว่ายาวที่สุดที่เคยสร้างโดยชาวโรมัน พร้อมกับการใช้ฐานเสาสะพานปลายแหลมเพื่อตัดกระแสน้ำทั้งสองด้าน เพื่อลดความแรงของกระแสน้ำต่อเสาสะพานลง  
บนสะพานช่วงเสาฐานที่ 2 เป็นที่ตั้งของโบสถ์น้อยแห่งนักบุญเบเนแซ (แซ็ง-เบเนแซ) ที่ตั้งอยู่ด้านบนซ้อนกับโบสถ์น้อยแห่งนักบุญนิโคลัส (แซ็ง-นีกอลา) ที่เคยเป็นที่สักการะในหมู่ชาวเดินเรือ โดยตามประวัติศาสตร์ นักบุญเบเนแซเป็นผู้คิดและควบคุมการก่อสร้าง ตามตำนานเล่าว่า นักบุญเบเนแซได้ฝันเห็นเทวดาในช่วงที่เกิดสุริยุปราคาเมื่อปีค.ศ. 1177 สั่งให้สร้างสะพานข้ามแม่น้ำโรน ในตอนแรกทางการปฏิเสธที่จะสร้างสะพาน ทำให้เขาแสดงปาฏิหาริย์ด้วยการยกก้อนหินก้อนใหญ่ที่เป็นฐานรากของสะพาน ลงไปในแม่น้ำโรน ด้วยมือของเขา และตามตำนานเล่าว่ามีปาฏิหาริย์ทั้งหมด 18 ครั้งเกิดขึ้น เช่น คนที่หูหนวกสามารถได้ยินขึ้นอีกครั้ง คนตาบอดสามารถมองเห็นได้อีกครั้ง โดยถือเป็นการเริ่มต้นของการสร้างสะพาน และเป็นที่มาของชื่อสะพานว่า สะพานแซ็ง-เบเนแซ ในที่สุดเขาสามารถรวบรวมกลุ่มคนเพื่อร่วมสร้างสะพานจนสำเร็จ
นักบุญเบเนแซ ได้ฝังร่างไว้ในโบสถ์น้อยแห่งนักบุญนิโคลัส ที่ยังคงอยู่บนสะพานในปัจจุบันจนกระทั่งปี ค.ศ. 1669 เพราะอุทกภัยครั้งใหญ่ทำให้บางส่วนของสะพานพังลงเผยให้เห็นถึงหีบศพ ซึ่งได้ถูกเปิดขึ้นและพบว่าร่างของนักบุญยังคงอยู่ในสภาพเดิม จึงได้ทำย้ายหีบศพของนักบุญไปทำพิธีที่มหาวิหารแห่งอาวีญง ในปัจจุบันโบสถ์น้อยบนสะพานถือเป็นสถานที่แสวงบุญอีกแห่งหนึ่งในประเทศฝรั่งเศส
สะพานก่อนปี ค.ศ. 1649
Avenio vulgo Avignon (Atlas van Loon).jpg|แผนที่ของเมืองอาวีญงราวปี ค.ศ. 1649 แสดงให้เห็นเสาสะพานที่หายไป
Sur le pont.jpg|บนตัวสะพาน มองเห็นพระราชวังพระสันตะปาปาอยู่ด้านหลัง
Pont d avignon.jpg|ปงแซ็ง-เบเนแซ
หมวดหมู่:สิ่งก่อสร้างในคริสต์ทศวรรษ 1170
หมวดหมู่:แหล่งมรดกโลกในประเทศฝรั่งเศส
อาวีญง
หมวดหมู่:สิ่งก่อสร้างในอาวีญง